โรคกระเพาะมันจะเจ็บท้องตลอดเวลาใช่ไหมคับแต่ผมเจ็บเฉพาะตแนตี3-5คับทำไมถึงมีอาการเฉพาะช่วงนี้ล่ะคับส่วนตอนเช้า-เย็นกินอะไรได้ปกติ
สวัสดีค่ะ โรคกระเพาะดังกล่าวมา หรือโรคกระเพาะอาหารอักเสบนั้น เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะอาการเช่น ปวดท้อง รู้สึกไม่สบายช่องท้องส่วนบน มีอาการท้องเฟ้อ อิ่มง่าย จุกหน้าอก แน่นท้อง เรอบ่อย อาหารไม่ย่อย หรือรู้สึกคลื่นไส้หลังการรับประทานอาหาร ไม่มีความอยากอาหารการรักษาเน้นที่การปรับพฤติกรรมเช่น ควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม ร่วมกับการรับประทานยาลดกรดในกระเพาะภายใต้การดูแลของแพทย์ถ้าเป็นการปวดท้องที่มากผิดปกติในช่วงเวลาใดเวลาหนึ่งของวันที่ไม่สัมพันธ์กับอาหาร ควรกลับไปพบแพทย์เพื่อตรวจร่างกายเพิ่มเติมเพื่อยืนยันการวินิจฉัยอีกครั้งค่ะ